পত্রিকা পড়ার নেশা হওয়ার আগে থেকেই আমাকে জানানো হয়েছিল, পত্রিকায় বানোয়াট, মিথ্যা খবর থাকে বিধায় তা পাঠ করা এবং সেখান থেকে তথ্য সংগ্রহ করা মোটেও সমীচীন নয়। অতকিছু বুঝতাম না তখন। তবে নিষিদ্ধ জিনিসের প্রতি বরাবরই প্রচ- আগ্রহী আমি। আমার শিক্ষাপ্রতিষ্ঠানের বোর্ডিংয়ের পাশেই ছিল পাবলিক লাইব্রেরি। দেশের প্রকাশিত প্রায় সব পত্রিকাই রাখা হয় সেখানে। বিকেল হলে বন্ধুরা মাঠে খেলতে বা ঘুরতে যেত। আমি চলে যেতাম লাইব্রেরিতে। অন্য কিছু নয়, কেবল পত্রিকা পড়ার জন্য। খেলাধুলা ও বিনোদনের খবরই ছিল আগ্রহের কেন্দ্রবিন্দু। জানার পরিধি বৃদ্ধির পাশাপাশি দারুণ আনন্দ পেতাম। কিন্তু কেন নিষেধ করা হয়েছিল তা আজও আমার কাছে রহস্য লাগে। কেননা, পত্রিকার সঙ্গে সরাসরি সম্পৃক্ত হওয়ার ফলে নিষিদ্ধ হওয়ার মতো কোনো কারণ ও উপকরণ এখনো আমার চোখে পড়েনি।